ਸੁਸ਼੍ਰੀ ਦਿਵਿਆਦਰਸ਼ਨੀ
ਸੁਸ਼੍ਰੀ ਦਿਵਿਆਦਰਸ਼ਨੀ ਪ੍ਰਧਾਨ (ਜਨਮ: 8 ਅਕਤੂਬਰ 1997) ਇੱਕ ਭਾਰਤੀ ਕ੍ਰਿਕਟ ਖਿਡਾਰੀ ਹੈ। ਉਸਨੇ ਅੰਡਰ-23 ਮਹਿਲਾ ਚੈਲੰਜਰ ਟਰਾਫੀ ਵਿੱਚ ਇੰਡੀਆ ਗ੍ਰੀਨ ਦੀ ਕਪਤਾਨੀ ਕਰਦਿਆਂ ਆਪਣੀ ਟੀਮ ਨੂੰ ਫਾਈਨਲ ਤੱਕ ਪਹੁੰਚਾਇਆ। ਦਿਵਿਆਦਰਸ਼ਨੀ ਪ੍ਰਧਾਨ ਸੱਜੇ ਹੱਥ ਨਾਲ ਆਫ ਸਪਿਨ ਵਿੱਚ ਮਾਹਰ ਗੇਂਦਬਾਜ਼ ਹੈ, ਇਸੇ ਨਾਲ ਉਹ ਚੰਗੀ ਬੱਲੇਬਾਜ਼ ਵੀ ਹੈ। ਉਸਨੂੰ ਯੂ.ਏ.ਈ. ਵਿੱਚ ਆਯੋਜਿਤ ਮਹਿਲਾ ਟੀ-20 ਚੈਲੇਂਜ ਵਿੱਚ ਵੇਲੋਸਿਟੀ ਕ੍ਰਿਕਟ ਫ੍ਰੈਂਚਾਇਜ਼ੀ ਟੀਮ ਵਿੱਚ ਖੇਡਣ ਲਈ ਚੁਣਿਆ ਗਿਆ ਸੀ। ਉਹ ਭਾਰਤ ਦੇ ਘਰੇਲੂ ਕ੍ਰਿਕਟ ਮੁਕਾਬਲਿਆਂ ਵਿੱਚ ਓਡੀਸ਼ਾ ਦੀ ਅੰਡਰ-23 ਮਹਿਲਾ ਟੀਮ ਦੀ ਕਪਤਾਨ ਵੀ ਰਹਿ ਚੁੱਕੀ ਹੈ। ਉਸਨੇ ਏ.ਸੀ.ਸੀ. ਮਹਿਲਾ ਇਮਰਜਿੰਗ ਟੀਮਾਂ ਏਸ਼ੀਆ ਕੱਪ 2019 ਵਿੱਚ ਭਾਰਤ ਦੀ ਨੁਮਾਇੰਦਗੀ ਕੀਤੀ ਅਤੇ ਟੂਰਨਾਮੈਂਟ ਵਿੱਚ ਸਭ ਤੋਂ ਵੱਧ ਵਿਕਟਾਂ ਲੈਣ ਵਾਲੀ ਖਿਡਾਰੀ ਬਣ ਗਈ।